procesaur/Wiki.mk huggingface dataset:
Папа Стефан V

Стефан V (лат. Stephanus PP. V; ? - 14 септември 891) — римски папа од септември 885 до 14 септември 891. Работел како библиотекар во папскиот двор. Во време кога народот бил во голема беда, тој го поделил наследството од татка си со сиромашните. Го крунисал својот син, Гвидо Полетски, за император на Светото Римско Царство. Се спротивставувал на византиското влијание.
Папа Бонифациј VI

Бонифациј VI (лат. Bonifatius PP. VI; ? - април 896) — римски папа во април 896. Кога бил избран, за папан немал статус ниту на ѓакон. По 15 дена, на 19 април било соопштено дека умрел од кожобол. Се смета дека додека умирал, како наследник по посочил Стефан. Во 898, на соборот во Рим, папата Јован VIII соопштил дека неговиот избор е невистинит.
Папа Роман

Роман (лат. Romanus PP.; ? - декември 897) — римски папа од август до декември 897. Во време на Трулниот синод, Рим бил поделен на две спротивставени партии. По смртта на папата Стефан VI, тој бил избран за папа со поддршка на партијата на папата Формоз.
Папа Јован IX

Јован IX (лат. Ioannes PP. IX; ? - 900) — римски папа од јануари 898 до јануари 900. Тој бил Бенедиктинец. Во Латеран, тој ја претставувал паертијата на покојниот Формоз, против која дејствувала партијата на Сергиј.
Папа Формоз

Формоз (лат. Formosus PP.; околу 816 - 4 април 896) — римски папа од 6 октомври 891 до 4 април 896. Во време на папата Никола I станал епископ на Порто. Негова соновна задача била да го избави папскиот престол од Гвидонидите.
1 Ран живот и црковна кариера
Формоз најверојатно бил роден околу 816 година во Остија, дел од Папската Држава, и се смета дека бил Римјанин по потекло. Малку се знае за неговото рано детство, но неговата интелигенција и способност за дипломатија го направиле истакнат во црковните кругови. Во 864 година, за време на понтификатот на папа Никола I, Формоз бил назначен за кардинал-епископ на Порто, една од седумте предгратски епархии на Рим.
Формоз се истакнал како способен дипломат. Во 866 година, папа Никола I го испратил како легат во Бугарија, каде што имал задача да го поддржи покрстувањето на Бугарите. Таму се сретнал со кнез Борис I, кој бил толку импресиониран од неговата ерудиција и духовност што побарал од папата да го назначи Формоз за архиепископ на Бугарија. Сепак, Никола I одбил, повикувајќи се на црковните канони кои забранувале епископ да ја напушти својата епархија за да преземе друга. Подоцна, во 869 и 872 година, Формоз бил испратен на дипломатски мисии во Франција, каде што успеал да го убеди кралот Карло Ќелавиот да биде крунисан од папата во 875 година.
Папа Бенедикт IV

Бенедикт IV (лат. Benedictus PP. IV; ? - јули 903) — римски папа од 1 февруари 900 до јули 903. Бил наклонет кон партијата на папата Формоз. Го крунисал за крал Луј Слепиот. Тој го исклучил од црквата фландрискиот гроф Балдуин, поради убиството на епископот од Ремс. Погребан е во Рим.
Папа Лав V

Лав V (лат. Leo PP. V; ? - септември 903) — римски папа од јули 900 до септември 903. Тој бил папа само неколку месеци, по што бил симнат од столицата од страна на антипапата Кристофер и затворен. Бил убиен во затвор, по наредба на папата Сергиј III.
Јад Вашем

Јад Вашем (хебрејски:יד ושם) — израелски меморијален центар на евреите кои биле погубени во Холокаустот. Овој музеј се наоѓа во Ерусалим, Израел, во близина на Кнесет. Бил изграден во 1953 година. За последен пат, музејот бил реновиран во 2005 година.
Музејот е формиран во 1953 година, во областа позната под името Кнесет.
Папа Анастасиј III

Анастасиј III (лат. Anastasius PP. III; ? - јуни 913) — римски папа од април 911 до јуни 913. Според некои извори, тој се смета за син на папата Сергиј III. Нему му се препишуваат две послание, но нивни оригинали нема. Тој ги обновил односите со Цариградската црква. Го поддржувал Николај Мистик во борбата против императорот Лав VI.
Папа Сергиј III

Сергиј III (лат. Sergius PP. III; ? - 14 април 911) — римски папа од 29 јануари 904 до 14 април 911. Тој е единствениот папа досега за кого се знае дека наредил да биде убиен друг папа, и единствениот, чиј незаконски роден син го зазел неговото место. Со Сергиј, и неговата љубовница Марозија, во иксторијата на папството започнува периодот, наречен порнократија.
Имиња на Ерусалим

1 Имиња
1.1 Библиски
1.1.1 Салем
* Библиски хебрејски јазик שלם
* акадски Урушалим
* асирски Uršalimmu
* Библиски Грчки Σαλήμ Салем, Σόλυμα Solyma
* Библиски латински Салем
* арапски ساليم Sālīm
* тибериски јазик שָׁלֵם Шалем
* Хебрејски јазик שָׁלֵם Шалем
1.1.2 Ерусалим
* Библиски хебрејски јазик ירושלם Јерушалим
* Арамејски יְרוּשְׁלֶם Јерушалем
* Библиски Грчки Ιερουσαλήμ Хиероусалем , ''Јеросалем'', Ιεροσόλυμα
* Сириски ܐܘܪܫܠܡ Уришлем
* Библиски латински Хиерусалем
* арапски اورشليم уршалим, Уршалајм
* ерменски Երուսաղեմ / Erousałem
* тибериски јазик יְרוּשָׁלַםִ / יְרוּשָׁלָםִ Јарушалим
* Хебрејски јазик יְרוּשָׁלַיִם Yerushalayim
* Old Norse Јоршала
* руски Иерусалим / Ијерусалим
1.1.3 Морија
* Библиски хебрејски јазик מוריה
* Библиски Грчки Μώριας Мориас
* Библиски латински Морија
* арапски مريّا Мурија или Мураја (?)
* тибериски јазик מוֹרִיָּה Моријах
* Хебрејски јазик מוֹרִיָּה Мориа
1.1.4 Јебус
* Хебрејски јазик יְבוּס јевус
* Библиски Грчки Ιεβούς Јебос
* Библиски латински Јебус
* арапски يبوس Јабус
1.1.5 Сион
* Библиски Грчки Σιών Сион
* Библиски латински Сион
* Сириски ܨܗܝܘܢ Сеихон
* арапски صهيون сухјон
* тибериски јазик צִיּוֹן Сион
* Хебрејски јазик צִיּוֹן Зион
1.1.6 Ариел
* Библиски хебрејски јазик אריאל
* Библиски Грчки Αριήλ Ариел
* арапски اريئيل Arīʼīl
* тибериски јазик אֲרִיאֵל Ариел
* Хебрејски јазик אֲרִיאֵל Ариел
1.1.7 Градот на Давид
* Библиски хебрејски јазик Ир Давид (עיר דוד)
* тибериски јазик עִיר דָּוִד ʿИјр Давид
1.1.8 Град на Големиот Крал
* Библиски хебрејски јазик: (קרית מלך רב)
* Koine Greek: (πολις μεγαλου βασιλεως)
* тибериски јазик קִרְיַת, מֶלֶךְ רָב Qiryaṯ, Meleḵ Rāḇ
1.2 Исламски
1.2.1 Ал-кудс
* арапски القدس Ал-кудс القدس الشريف Ал-кудс аш-Шафеф
* турски Кудуш; * Азербејџански Кудс;
* тибериски јазик הַקֹּדֶשׁ Хакодеш "Свет"
* Хебрејски јазик הַקֹּדֶשׁ Хакодеш
* персискиقدس Кодс
* Урду قدس Quds or Quds-e-Šhareef''
* Хинди कुद्स Кудс
1.2.1.1 Бајт ал-Макдис
* арапски بيت المقدس Бајт ал Кадис,
* персиски بيت مقدس Беит-е Могхадас
* Урду بيت مقدس Баит-е Мукадис
* турски Беит-и Мукадас
* Азербејџански Беитул Мукадис
* Хинди बैत ए मुकद्दस Баит-е Мукадис
1.2.2 Ал-Балат
* арапски البلاط Ал-Балат,
1.2.3 Аејла
* арапски إيلياء ʼĪlyāʼ
* латински јазик Аелија Капитолина
1.3 Римски
1.3.1 Аејла Капитолина
* латински јазик Аејла Капитолина
* арапски إيلياء, ʼĪlyāʼ
* тибериски јазик אֵילִיָּה קַפִּיטוֹלִינָה ʼÊliyyāh Qappîṭôlînāh
* хебрејски јазик אֵילִיָּה קַפִּיטוֹלִינָה Eliyya Qappitolina
2 Авионски јазик
JRS and LLJR
Височински крај

Височинскиот крај (; ''чешки: Kraj Vysočina'' - "vysočina" е чешки збор за „висорамнина“), е крај во Чешката Република, кој се наоѓа во југоисточниот дел на историската област Чешка и делумно во југозападниот дел на историскиот регион Моравија. Административен центар е градот Јихлава.
1 Градови
* Јихлава
* Бистржице над Пернштејнем
* Хотјеборж
* Хавличкув Брод
* Хумполец
* Моравске Будјејовице
* Намјешт над Ославоу
* Нове Мјесто на Моравје
* Пацов
* Пелхржимов
* Полна
* Свјетла над Сазавоу
* Телч
* Тржебич
* Велке Мезиржичи
* Ждјар над Сазавоу
Остен

Остен — традиционално сточарско орудие, кое се користи за збоднување на стока, обично волови кои влечат плуг или кола; се користи и за собирање и втерување на говеда. Ова е вид на долг стап со заострен врв. Од XX век се користат и електрични остени за истата намена. Иако денес многумина се незапознаени со нив, остените се користат ширум светот со илјадници години.
Чуригера

Чуригера (шпански: ''Churriguera'') било шпанско семејство со две генерации на значајни вајари и архитекти, со потекло од Барселона, но со најголемо влијание во Саламанка. По ова семејство е наречен високоукрасниот архитектонски стил „Чуригереско“.
Семејството на Хосе Бенито де Чуригера (1665-1725) било вајарско, веќе прославено со своите детални и сложени архитектонски декорации. Кога Јозе Бенито започнал со проектирање на зданија како архитект, декорациите станале уште поекстравагантни и претерани. Подоцна неговите браќа-вајари, Хоакин (1674-1724) и Алберто (1676-1750) станале архитекти и така започнала семејната традиција која ја продолжила и следната генерација.
1 Наводи
* Pevsner, Fleming and Honour, ''The Penguin Dictionary of Architecture'', Penguin Books, Middlesex, England, 1983
* Kelemen, Pal, ''Baroque and Rococo in Latin America'', Dover Publications Inc., New York, Том I и II, 1967
Јихлава

Јихлава (чешки ''Jihlava'', ; германски ''Iglau'') — град во Чешката Република. Јихлава е административен центар на Височинскиот крај, илежи на истоимената Јихлавска Река (германски ''Игел'') на старата граница на регионите Моравија и Бохемија. Градот е најстариот рударски град во Чешка и е околу 50 години постар од Кутна Хора.
1 Збратимени градови
* Пурмеренд, Холандија.
* Хајденхајм, Германија.
Халха

Халха (класичен монголски: ''qalq-a'', стандраден монголски: ''Халх'') е подгрупа на Монголците. Тие го сочинуваат мнозинството од населението на Монголија. Стандардниот монголски јазик е заснован на овој дијалект.
Географското плато во центарот на Монголија денес е наречен „Среден Халха“ и ги вклучува провинциите Тов, Архангај и Омногови.
1 Историја
Првите записи за халха народот се уште од раниот 16 век. Се тврди дека името го дибиле од реката Халха што се наоѓа во Источна Монголија, бидејќи таму народот живеел.
2 Наводи
* Окада Хидехиро: 岡田英弘: ''Dayan Hān no Rokumanko no Kigen'' ダヤン・ハーンの六万戸の起源, Enoki Hakushi Kanreki Kinen Tōyōshi Ronsō 榎博士還暦記念東洋史論叢, pp. 127–137, 1975.
* Морикава Тецу 森川哲雄: ''Haruha Tumen to Sono Seiritsu ni Tsuite'' ハルハ・トゥメンとその成立について, Tōyō Gakuhō 東洋学報 Vol.55. No.2, pp. 32–63, 1972.
Натбуш

Натбуш (англиски: ''Nutbush'', во буквален превод ''Грмушка од орев'') е рурална заедница во Областа Хејвуд во Тенеси, САД. Се наоѓа во западниот дел од сојузната држава. Земјоделството е главно занимање на населението, а со тоа и главен извор на финансии.
Натбуш е родното место на пејачката Тина Тарнер.
Човекови права во Монголија

Откако Монголија го смени општественото уредување во 1990, државата има основни и солидни познавања за концептот на „човекови права“. Како и да е, сѐ уште помеѓу полицијата и секторот за безбедност постојат проблеми. Челниците и задолжените сектори за човекови права при ООН, во своите извештаи честопати ги критикуваат затворите во Монголија. Исто така, на мета на организациите се и смртните случаи во Монголија, начинот на казнување и суровоста што е поврзана со овој начин на казнување и осудување..
Значителни забележани случаи:
* Сѐуште не расчистеното убиство на С. Зориг, еден од челниците на Демократската Партија во Монголија, во 1998.
* Абдукцијата на Д. Енхбат од Франција. Тој бил осомничен како учесник при убиството на С. Зориг
* Во јуни 2005, Батзандан Џалбасурен бил осуден на шест години затвор бидејќи организирал демонстрации против владата.
* Во мај 2006, новинарите на Игл ТВ биле насилнички третирани од монголската полиција кога тие се обиделе да снимаат за утринска програма.
1 Поврзано
* Слобода на религија во Монголија
Angie (песна)

Angie (Енџи) е рок песна изведена од групата Ролинг Стоунс. Песната е објавена во 1973 година.
Песната била напишана од Кејт Ричардс во ноември и декември 1972. Песната е балада изведена со акустична гитара. Песната е позната по својот текст за изгубена љубов. Пејачот Мик Џегер дава специфична изведба на песната а додека Ники Хопкинс ја прати песната со пијано.
Песната беше најдобра песна во САД и достигнала значителен успех во Обединетото Кралство со тоа што била меѓу петте најдобри.
1 Наводи
* од BBC
Балдасаре Лонгена

Балдасаре Лонгена (итал. ''Baldassare Longhena''; – ) — венецијански архитект од XVII век, еден од најголемите барокни дејци во своето време.
1 Животопис
Лонгена е роден во Венеција, учел кај архитектот Винченцо Скамоци. По смртта на својот учител ги довршил неговите згради за Новите прокурации на плоштадот Свети Марко - величествен комплекс од домови и канцеларии на венецијанските функционери кои му го даваат денешниот изглед на плоштадот.
Неговото најпознато дело е отмено украсената базилика Санта Марија дела Салуте, започната во 1631 г. како благодарност кон Дева Марија за спасот на Венеција од чума. Оваа двокуполна црква на полуостровот помеѓу Големиот канал итн. „Сплавови“ е една од најпознатите знаменитости на градот. Главниот влез на црквата, обликуван по пример на римските триумфални арки, подоцна станал предмет на имитација во неколку последователни катедрали во Венеција и пошироко.
Лонгена проектирал многу други цркви во Венеција, меѓу кои се т.н. Оспедалетска црква и црквата Санта Марија дељи Скалци, изградени помеѓу 1656 и 1680 г., иако фасадата на второспоменатата црква е дело на Џузепе Сарди.
Едно од неговите најголеми дела е катедралата во Кјоџа, изведена помеѓу 1624 и 1647 г. Со завршувањето на катедралата, Лонгена проектирал две елегантни палати на Големиот канал во Венеција - Ка' Рецонико и Ка' Пезаро, обете завршени по неговата смрт.
Починал во Венеција во 1682 г.
4 Наводи
* Frank, Martina, ''Baldassare Longhena,'' (Studi di arte veneta. 8), Венеција 2004
* Andrew Hopkins, ''Baldassare Longhena,'' Милано, 2006
3 Галерија на дела
4 Наводи
*Frank, Martina, ''Baldassare Longhena'', (Studi di arte veneta. 8), Venice 2004
*Andrew Hopkins, ''Baldassare Longhena'', Milan, 2006
Irriducibili

Една од најпопуларните навивачки групи на Апенините со сигурност се навивачите на СС Лацио, познати како ''Irriducibili'', што во превод значи нескршливи или непобедливи. Тие се основани во 1987 година, а првиот натпревар на кој навивале се одиграл на 18 октомври истата година против Парма, на кој тие го заземаат централното место на северната трибина на стадионот „Олимпико“, позната како ''Curva Nord''. За своја маскота групата го избира карактерот ''Mr. Enrich''. Групата уште тогаш го наметнува својот препознатлив стил кој за основа го зема англискиот начин на навивање. На гостувањата тие патуваат со возови, одбиваат помош од управата, изработуваат бар шалови, мали знамиња, не користат тапани, издаваат свои фанзини и слично. Пред да се појават ''Irriducibili'', Лацио бил бодрен од страна на неприкосновените ''Eagles Supporters'', група која станува главен соперник на ''Irriducibili'' по нивното појавување.
Иридучибили се познати како ултрадесничарска група која често се поврзува со партијата на внуката на Бенито Мусолини. Тие со задоволство истакнуваат дека Мусолини навивал токму за Лацио. Нивни членови се забележувани на политички митинзи, а често на нивната трибина се случува агитирање и пропагирање на десничарските партии, за што се критикувани од новинарите, но и од оние коишто се залагаат за ултрас без политика. Италијанската химна и уште неколку националистички песни се на редовниот репертоар на скоро секој натпревар. Своевремено како дете член на ''Irriducibili'' бил и италијанскиот фудбалер Паоло ди Канио кој во 1989 година преминал кај нив од горе споменатите ''Eagles Supporters''. Групата има своја радио-станица „Гласот на северната трибина“ и 14 продавници во околината на Рим.
Како нивни пријатели на навивачката сцена можат да се одвојат навивачите на Верона, Интер и Челси, иако во последно време на нивната трибина се појавуваат транспаренти на уште еден куп нови пријателства како ''Ultras Sur'' на Реал Мадрид, ''Ultras Espanyol'', Ултрас Левски од Софија и други. Главни соперници им се навивачите на Рома, Аталанта, Ливорно, Милан и други.
Јужночешки крај

Јужночешкиот крај (|Jihočeský kraj), или Јужна Бохемија, крај во Чешка, кој е сместен во најјужниот дел на историската област Чешка, и на мал дел во југозападна Моравија. Се граничи со П’лзењскиот, Средночешкиот, Височинскиот крај и Јужна Моравија. На југ се граничи со Австрија и Германија. До 30 мај 2001 регионот се викал Будјејовички крај (cs) или Чешкобудјејовички крај (cs) според неговиот административен центар Ческе Будјејовице.
0.1 Реки
* В’лтава
* Лужнице
* Отава
* Малше
* Нежарка
* Ломничка Река
Лук

''
Лук или чешен — вид на растение во фамилијата Лукови. Негови блиски сродници се кромидот, козјиот лук (шалот), празот и власецот. Низ историјата, лукот е користен во кујнски и медицински цели. Има остра арома и вкус кој се разблажува во текот на готвењето. Луковицата од лукот, која е најчесто користена во исхраната, е поделена на повеќе месести делови наречени чешниња. Чешнињата се користат како семе, за исхрана (свежи или зготвени), како и во медицински цели. Листовите, стеблото и цветовите (наречени булбили) се исто така јадливи и најчесто се употребуваат додека се сѐ уште незрели и нежни. Единствен дел од лукот кој не се смета за јадлив е кожестата обвивка.
1 Медицинска вредност
Лукот е употребуван како лек во многу култури во текот на илјадници години, односно неговата примена во медицински цели е стара колку што и египетските пирамиди. Се смета дека лукот помага при срцеви заболувања, како атеросклероза, високо ниво на холестерол во крвта, висок крвен притисок и рак.
Истражувањата вршени на животни, како и на луѓе, укажале на можните придобивки од користењето на лукот за лекување на кардиоваскуларните болести. На пример, во едно чешко истражување се укажало дека лукот го снижувал нивото на холестерол во крвните садови на животните. Во 2007, BBC објави дека лукот може да се корсти во превенцијата и борбата со настинката. Користењето на лук во исхраната на лабораториски стаорци се покажало дека го зголемува нивото на тестостерон.
2 Галерија
3 Лукот како тема во уметноста
* „Крадецот што крадел лук низ оџак“ - македонска народна приказна.* „Го фатил лукот“ - македонска народна приказна.
Средноевропско време

Средноевропско време (|Central European Time, CET) — назив за часовниот појас која е 1 час понапред од координираното универзално време. Го користат највеќетто европски и некои северноафрикански земји.
Ова време обично има средноевропско време од UTC+1. За време на летно сметање на времето, наместо ова време се користи средноевропското летно време (СЕЛВ или ''CEST''), со поместеност од UTC+2. Моменталната времеска поместеност е UTC+.
1 Употреба
1.1 Средноевропското време во Европа
Следниве земји и територии користат средноевропско време само зиме, помеѓу 1:00 UTC на последниот ден недела од октомври 1:00 UTC на последниот ден недела од март:
* Албанија, редовно од 1975 г.
* Австрија, редовно од 1980
* Андора, редовно од 1984
* Белгија, редовно од 1980
* Босна и Херцеговина, редовно од 1983
* Ватикан, редовно од 1966
* Германија, редовно од 1980
* Гибралтар, редовно од 1982
* Данска (континентална), редовно од 1980
* Италија, редовно од 1966
* Лихтенштајн
* Луксембург, редовно од 1977
* Малта, редовно од 1974
* Монако, редовно од 1976
* Норвешка, редовно од 1980
* Полска, редовно од 1977
* Македонија, редовно од 1983
* Сан Марино, редовно од 1966
* Словачка, редовно од 1979
* Словенија, редовно од 1983
* Србија, редовно од 1983
* Унгарија, редовно од 1980
* Франција (континентална), редовно од 1976
* Холандија (континентална), редовно од 1977
* Хрватска, редовно од 1983
* Црна Гора, редовно од 1983
* Чешка, редовно од 1979
* Швајцарија, редовно од 1981
* Шведска, редовно од 1980
* Шпанија (освен Канарските Острови), редовно од 1974
Пред Втората светска војна, Литванија користела средноевропско време (MET) во периодот од 1920–1940 г. За време на војната Германја го имплементирала ова време во сите окупирани територии. Во Франција, Белгија, Холандија и Луксембург средноевропското време било задржано. По војната, Монако, Шпанија, Андора и Гибралтар го прифатиле средноевропското врме.
Ирска и Обединетото Кралство експериментално го прифатиле средноевропското време во периодот од 1968–1971; меѓутоа овој експеримент се покажал непопуларен и краткотраен, главно заради зголемениот број на сообраќајни несреќи (деца настрадани одејќи на училиште) во мрачните зимски часови. Португалија го користела средноевропското време во периодот од 1966–1976, и повторно во периодот од 1992–1996.
1.2 Средноевропското време во Африка
Алжир и Тунис користат средноевропското време во текот на целата година.
За други земји кои исто така користат UTC+1, видете Западноафриканско време.
2 Поврзано
* Часовен појас
* Европско летно време
* Средноевропско летно време
* UTC+1
* Список на часовни појаси
Британски мандат во Палестина

Британскиот мандат во Палестина е управувањето на Велика Британија со територии на Блискиот Исток односно со денешен Израел, Палестина и Јордан. Ове територии претходно припаѓале на Османлиското Царство, но по првата светска војна, овие територии и биле одземени. Главен град бил Ерусалим.
Жорж Бизе

Жорж Бизе — во Париз по името Александар Цезар Леополд Бизе, но брзо после крштевањето го добива името Жорж по кое ќе остане познат и до ден денес. Како чудо од дете е примен во престижниот Париски музички конзерваториум на неполни 10 години, каде учел да свири клавир и композиции и редовно добивал награди за своите дела.
Во 1857 година добива награда од Жак Офенбах за операта ''“La docteur Miracle”'' и така ја освојува својата школарина за продолжувањето на учењето. Жорж Бизе студирал во Рим три години и таму ја напишал една од своите попознати опери ''“Don Procopio“''. Освен тие три години во Рим, Жорж Бизе цел свој живот го поминал во Париз.
По завршувањето на студиите се вратил во Франција и продолжил да компонира. Брзо после неговото враќање, мајка му починала. Во 1863 година ја напишал операта ''“Ловци на бисери“'' или (Les pêcheurs de perles) за театарот „Lyrique“. Во текот на овој период Жорж Бизе го напишал и делото ''„La jolie fille de Perth“'', позната „''L'arlésienne''“ (напишана како случајна музика за претстава) и композицијата за клавир “Детска игра“ (Jeux d'enfants). Исто така ја напишал и романтичната опера „Djamileh“, која и ден денес се гледа како претходница на операта “Кармен“. Бизеовата прва симфонија “Симфонија со големо С“ е напишана во Парискиот конзерваториум каде Бизе имал само 17 години, и тоа како школска задача. Откриена е тек во 1935 година во архивата во библиотеката на музичкиот конзерваториум. После своето прво изложување, веднаш е прогласена како ремек дело на тој млад композитор.
Најпознатото дело на Жорж Бизе е секако операта “Кармен“ од 1875 година која е заснована на романот (излезен во 1846 година) кој го напишал Проспер Мериме. Според впечатокот на Џузепе Верди, главна улога била мецоспоран (мецо-пола). Операта “Кармен“ веднаш не постигнала успех, а Бизе бил многу разочаран, но за утеха брзо дошла пофалба од своите колеги композитори како што се Камиј Сен-Санс, Петар Илич Чајковски и Клод Дебиси, кои веднаш ја препознале убавината на операта. Во брзо време публиката почнала да го дели истото мислење со овие композитори и “Кармен“ станува една од најпознатите опери во историјата.
Жорж Бизе долго пател од angine pectoris и не стигнал да ја ужива славата која му ја донела “Кармен“. Само неколку месеци после првото изведување, на својата шест годишнина од бракот, на 36 години Жорж Бизе умира, на . Закопан е на гробиштата „Пер Лашез“ во Париз.
Јомкипурска војна

Јомкипурска војна (Октомвриска војна) — воен конфликт од 1973 година помеѓу Египет и Сирија од една и Израел од друга страна. Војната е наречена по самиот ден на започнување на конфликтот — Јом кипур, најголемиот еврејски пазник, и самата таа е неочекувана од страна на израелците. Војната завршува со посредство на САД.
Суецка криза

Суецката војна е воен конфликт од 1956 година помеѓу Египет од една страна и Израел, Велика Британија и Франција од друга страна. Самиот конфликт се води главно поради одлуката на египетсскиот претседател Гамал Абдел Насар да го национализира Суецкиот Канал.
Додека европските сојузници се бореле поради економски причини, Израел во конфликтот влегол за да може да ги спречи арапските гирилци излез од Египет, како и каналот да биде отворен за неговите потреби. Во крајна сметка, конфликтот завршува со исполнување на целите си од страна на Израел, додека Велика Британија и Франција се повлекле под притисок на САД.
Тодор Симовски

Тодор Христов Симовски (, Извор, Гуменџиско, Егејска Македонија - , ) — македонски партизан, издавач, историчар и национален деец.
1 Животопис
Тодор Симовски е роден во кукушкото село Извор, егејскиот дел на Македонија. Учествувал во партизанското антифашистичко движење и националноослободителната борба на македонскиот народ во Егејска Македонија, во која е организиран од 1941 година. Во мај 1942 година, тој станал секретар на ОКНЕ за Гуменџиската околија, а од 1943 организационен секретар на окружниот одбор на ЕПОН за Воденскиот, Катеринскиот, Берскиот и Кукушкиот округ. Во февруари 1946 година, тој станал функционер на НОФ за Гуменџиската и Ениџевардарската околија. По војната, тој пребегнал во НР Македонија и дипломирал во Отсекот за историја при Филозофскиот факултет, Универзитет „Кирил и Методиј“, Скопје.
Тодор Симовски се занимавал со новинарство, картографија, научна публицистика и теми од областа на историјата на македонскиот народ, претежно на егејскиот дел на Македонија.
2 Творештво
Тодор Симовски е автор на книгите:
* „Миграционите движења и етничкиот состав на населението во Воденска околија 1912-1940”, Гласник на ИНИ, год.XIII, бр.1-2, Скопје 1969
* „Балканските војни и нивните реперкусии врз етничката положба на Егејска Македонија”, ИНИ, год.XIII, бр.3, Скопје 1972
* „Населените места во Егејска Македонија”, ИНИ, Скопје 1978
* „Атлас на населените места во Егејска Македонија”,Здружение на децата бегалци од Егејскиот дел на Македонија и Македонска книга, Скопје 1997. ISBN 9989-9819-2-2* „Населените места во Егејска Македонија Д. 1”,Здружение на децата бегалци од Егејскиот дел на Македонија : Печатница „Гоце Делчев”, Скопје 1998. ISBN 9989-9819-4-9 и ISBN 9989-9819-5-7 (д. 1)
* „Населените места во Егејска Македонија Д. 1”,Здружение на децата бегалци од Егејскиот дел на Македонија : Печатница „Гоце Делчев”, Скопје 1998. ISBN 9989-9819-4-9 и ISBN 9989-9819-6-5 (д. 2)
Егиј ди Миди

Егиј ди Миди (|Aiguille du Midi) е планина со висина од 3.842 м во рамките на масивот Монблан на Француските Алпи.
Жичарницата до врвот (''Téléphérique de l'Aiguille du Midi''), е изградена во 1955 и го држела рекордот за највисока жичарница во светот цели две децении. Таа сѐ уште го држи рекордот за највисоко вертикално искачување во светот, од 1035 m до 3842 m надморска височина. Жичарницата патува од Шамони до врвот на Егиј ди Миди искачувајќи се над 2,800 m за само 20 минути. На 7 април, 2008, билетот од Шамони за едно возрасно лице изнесувал €35 во еден правец, и €38 повратно. Искачувањето во лифтот до т.н. „иглеста кула“ (дополнителни 60 м) чини €3.
Врвот на планината има платформа за панорамско разгледување, кафетерија и продавница за сувенири. Тука започнува скијачката патека „Бела долина“ (''Vallée Blanche''), а недалеку се наоѓа итн. „Космичко засолниште“ (''Cosmiques Refuge''), кое е почеток на една од маршрутите кон врвот на Монблан. Од врвот оди и друга жичарница (само на лето), која го преминува Ледникот на Џинот и оди до котата Хелброне (3,452 м) на италијанската страна на Монблан. Котата Хелброне ја опслужува жичарница од Ла Палид, село во близина на Курмајер во Аостинската Долина (Италија).
Северниот врв на Егиј ди Миди (3795 м.) каде денес се наоѓа последната станица на жичарницата, за првпат бил освоен на 4 август 1818 година, од страна на полскиот гроф Антони Малчевски, заедно со Жан-Мишел Балма и петмина други водичи.. Потоа, на 5 август 1856 грофот Фернанд де Бује заедно со водичите Александар Девуасу, Амброаз и Жан Симон и седуммина носачи стигнале на 25 метри под јужниот врв (највисока точка - 3842 метри) но само тројца водичи успеале до врвот за да постават француско знаме.
Името „Егиј ди Миди“ буквално значи „пладневна игла“. Ова се должи фактот што сонцето грее директно над врвот на пладне ако се гледа од Шамони.
1 Галерија
Свети Агатангел Битолски

Агатангел Битолски или Агатангел Лерински (Лерин, 1700? - Битола, 1727) — македонски светец и маченик. Податоци за неговиот живот многу малку, а оние кои ги има ги наоѓаме на кивотот со неговите свети мошти. Во овој напис читаме:
“Оваа света глава му припаѓа на новомаченикот Агатангел, којшто пострада маченички во 1727 година од следнава причина: Кога сите Агарјани имајќи си зол обичај во трите дена на бајрам да го потурчуваат секој христијанин што ќе го најдеа, тој не можеше да го поднесе тоа, па замина во царскиот сарај, притоа сочинувајќи и ферман и со Божјо содејство-тие попуштија. Оние, пак, кои не го поднесоа ова, го убија, а главата негова беше воскресната во дните на кир Григориј Пелагониски и од ереите кои беа тогаш: сакелариј поп Георгиј, како и сакелиите поп Георгиј, поп Христо, поп Трајан, поп Наум, поп Вангел, поп Васил, поп Георгиј. 1827, февруари 25.”
Од овој натпис се гледа дека свети Агатангел пострадал откако дошол во судир со екстремните исповедници на исламот затоа што се спротивставил на присилното исламизирање на христијаните. Подоцна, врз основа на документи од тоа време, а можеби и преку усно предание, во 1827 година, бил составен натписот за причините за неговото погубување што се наоѓа на кивотот со неговите мошти.
Што се однесува на македонското потекло на свети Агатангел, податоци наоѓаме во неговата служба, составена од јеромонах Атанасиј Симоно-петријски. Во синаксарот пишува: “Во дваесет и седмиот ден од месецот февруари, помен празнуваме на светиот и прославен новомаченик Агатангел, од меч пострадан во Битола Македонска, во летото Спасителово 1727.”
1 Според други извори
1.1 Ангел Лерински
Според Паисиј Хилендарски во неговото дело ''историја славјанобугарска'', светецот, со убав лице и раст, пострадал во 1750 година во Битола од страна на Турците. Името му било Ангел од село Лерин.
2 Галерија
Ческе Будјејовице

Ческе Будјејовице (; |České Budějovice разговорно: ''Budějce (Будјејце)'' ; |Budweis или ''Böhmisch Budweis''; |Czeskie Budziejowice) — град во Чешката Република. Тој е административен центар и најголем град во Јужночешкиот крај. Слично име има со градот на соседна Словачка, Моравске Будјејовице во Моравија.
1 Збратимени градови
Ческе Будјејовице е збратимен со следните градови:
Лешек Белиот

Лешек I Белиот (пол. ''Leszek Biały''; ~ – ) — кнез на Сандомјеж и (од 1202 до 1206 г.), Кнез на Краков. Лешек бил владетел на Полска од 1194-1227 освен во кратките периоди кога бил симнуван од власт во 1200, 1201 и 1206 г. Неговото право на престолот го оспорувале Мјешко III Стариот и Владислав III Тенконогиот. Лешек бил официјално крунисан во 1202 г.
Други извори даваат уште посложена слика за владеењето на Лешек, каде помеѓу 1198 и 1211 г. Лешек бил симнуван од престолот на уште повеќе наврати. Според овој план, се смета дека тој бил отстранет во 1198, вратен во 1199, симнат во 1202 и повторно поставен во 1206, па потоа отстранет по третпат во 1210 и поставен во 1211 г. При неговото трето симнување од власт, за врховен владетел на полска бил назначен Мјешко IV Плетоногиот.
Лешек бил син на Казимјеж II Праведниот и жена му Хелена Зноемска. Со смртта на Казимјеж, Лешек се повикал на правото врз територии од Сандомјеж.
Во 1205 г. Лешек го поразил Роман Мстиславич, Кнез на Киевска Русија, во Битката кај Завихост во Малополска.
Во 1207 г. Лешек ја ставил Полска под вазалство на папата (тогаш, Инокентиј III). Ова ја поставило Полска во дружината на пропапски територии кои ѝ се спротивставувале на власта на Светиот Римски цар.
По ова, Лешек влегол во потесна соработка со архиепископот Хенрик Кјетлич во имплементацијата на реформите на папата Инокентиј III.
Лешек војвуал со Унгарија за власта над Галиција, но не успеал да ја прошири својата власт над тие територии. Меѓутоа Лешек постигнал спогодба со Унгарија за ширење кон исток, според која унгарскиот принц би се оженил за една од Лешековите ќерки и така што биде поставен за вазал на Унгарија, со очигледна корист и за Полска. Меѓутоа кралот Данило Галички, син на починатиот крал Роман Мстиславич, во 1214 успеал да ја дограби власта во Галиција и така намерите на Полска за превласт и ширење на католицизмот во тие краеви пропаднале.
1 Брак
Лешек се оженил за Гшимислава Луцка во 1207 г. Таа била ќерка на Ингвар Луцки, владетелот на Луцк и околината, како дел од Галиција. Така овој брак станал дел од Лешековата политика за експанзија на исток.
2 Деца
Лешек има ќерка, Саломеја Краковска, родена во 1211 г. Таа се омажила за војводата Коломан. Коломан бил син на унгарскиот крал Андреј II (Андраш II). Венчавката се одржала околу 1215 г. кога Саломеја имала 4 години, а Коломан имал 7. Било предвидено тие да бидат владетели на Галиција, но во согласност со гореспоменатото, нештата се измениле и ова никогаш не се остварило.
Лешек и Гшимислава имале и син - Болеслав V Срамежливиот.
3 Смрт
Во 1227 г., за време на собрание на полските властелини во Гонсава Лешек бил убиен (веројатно по наредба на војводата Свјентопелк II Поморски). Ова се случило бидејќи Лешек се обидел да го натера Свјентопелк да му се потчини нему.
Во една позната анегдота, Лешек еднаш му објаснил на папата дека полските витези не можат да учествуваат во крстоносната војна бидејќи во Палестина нема медовина/пиво.
4 Во културата
Во 1809 г. била изведена опера за Лешек под наслов „Лешек Белиот“. Нејзин автор бил Јозеф Елснер.
Виченца (покраина)

Виченца (итал. ''Provincia di Vicenza'') — покраина во регионот Венето во северна Италија. Главен град е Виченца.
Покраината зафаќа површина од 2.723 км<sup>2</sup>, со вкупно население од 840,000 жители (2006). Во неа има 199 ''комуни'' (општини) . Претседател е Атилио Шнек (Дом на слободите) од 2007.
Во привинцијата е родена највлијателната жена во Индија и сопруга на поранешниот премиер Раџив Ганди.
Поважни градови во покраината се Басано дел Грапа, Скио, Тиене, Маростика, Лониго, Арцињано, Валдагано.
20 век п.н.е.

20 век п.н.е. — век кој започнал 1 јануари 2000 г. п.н.е. и завршил на 31 декември 1901 г. п.н.е.
1 Настани
* 2000 п.н.е. - Доаѓање на предците на Латините во Италија.
* 2000 п.н.е. - Се претпоставува дека е изграден градот Мантова во Италија.
* 2000 п.н.е. - Се претпоставува дека е комплетиран Стоунхенџ.
* 2000 п.н.е. - Земјоделци и сточари од Етиопија мигрираат на југ, во Кенија.
* 2000 п.н.е. - Припитомени се коњите и се користат за транспорт.
* 2000 п.н.е - 1000 п.н.е. - Цивилизација на Олмеците во Средна Америка.
* 2040 п.н.е. – 1556 п.н.е. - Владеење династијата Сја во Кина.
* ок. 2000 п.н.е. - Почеток на пропаѓањето на Харапаската цивилизација.
* 2064 п.н.е. – 1986 п.н.е. - Војна на династијата близнаци во Египет.
* 1991 п.н.е. – Египет: Умира фаронот Ментухотеп IV. Крај на Единасетата династија. Започнува да владее Амененхет I. Почетокот на Дванесетата династија.
* ок. 1985 п.н.е. – 1795 п.н.е. - Направени се гробовите во карпите кај Бени Хасан. Дванесета династија.
* ок. 1985 п.н.е. – 1795 п.н.е. - Направен е "нилскиот коњ" од гробот на гувернерот Сенби (гроб B.3) во Меир. Дванесета династија. Денеска се наоѓа во музејот Метрополитен, Њујорк.
* 1932 п.н.е. - Аморитите го освојуваат Ур.
* ок. 1928 п.н.е. – 1895 п.н.е. - Направена е "Сцената на жетва" во гробот на Кхнумхотеп, во Бени Хасан. Дванесета династија.
* 1913 - 1903 п.н.е. - Египетско - нубијска војна.
2 Личности
* 1973 п.н.е. - Рагав, син на Фалек, според Хебрејскиот календар
* 1941 п.н.е. - Серух, син на Рагав, според Хебрејскиот календар
* 1911 п.н.е. - Нахор, син на Серух, според Хебрејскиот календар
3 Откритија
* 2000 п.н.е. - Први пишани извори за шизофренијата.
* 1950 п.н.е. — Бакарната плоча од Нипур ја дефинира сумерската единица за должина кубит од 51.72 cm
Демографија на Ерусалим

Се претпоставува дека градот Ерусалим бил основан во околу 30 век п.н.е.. Самиот стар град низ времето бил владеен од страна на многу династии и разделуван на муслимански, христијански, ерменски или еврејски делови. Во времето на Исус Христос, градот имал популација од 80 000 жители. Во 2003 година, популацијата во денешниот стар град броела 31 405 арапи, а скоро 4 000 биле евреи или припаѓале на друга религија. Денеска, Ерусалим има 693 217 жители, од кои 464,527 се евреи или христијани, а 228 690 муслимани.
+Популација на Ерусалим низ годините
година, Евреи, Муслимани, Христијани, Вкупно, Извор
1471, 250*, ?, ?, ?, Барон
1488, 76*, ?, ?, ?, Барон
1489, 200*, ?, ?, ?, Јари, 1943
1525, 199*, 616*, 119*, ?, Барон
1539, 1,630**, ?, ?, ?, Тахрир
1553, 1,958**, 11,750, 358**, ?, Masters, 2004
1556, 2,350**, ?, ?, ?, Тахрир
1563, 1,720**, ?, ?, ?, Тахрир
1568, 1,160**, ?, ?, ?, Отоманско истражување
1597, 11*, ?, ?, ?, Тахрир
1640, 4,000, ?, ?, ?, Роџер
1723, 2,000, ?, ?, ?, Ван Егмонт & Хеиман
1844, 7,120, 5,000, 3,390, 15,510, Harrel, 1974
1850, 13,800, ?, ?, ?, Англо-еврејска Асоцијација
1869, *3,200, ?, ?, ?, Џ. Џ.Снерсох
1876, 12,000, 7,560, 5,470, 25,030, Харел, 1974
1896, 28,110, 8,560, 8,750, 45,420, Харел, 1974
1922, 33,971, 13,413, 14,669, 62,578, Харел, 1974
1931, 51,200, 19,900, 19,300, 90,053, Харел, 1974
1944, 97,000, 30,600, 29,400, 157,000, ?
1947, 100,000, ?, ?, 205,000, Обединети Нации (1983)
1948, 100,000, 40,000, 25,000, 165,000, Харел, 1974
1967, 195,700, 54,963, 12,646, 263,307, Харел, 1974
1980, 292,300, ?, ?, 407,100, Ерусалимска Општина
1985, 327,700, ?, ?, 457,700, Ерусалимска Општина
1987, 340,000, 121,000, 14,000, 475,000, Ерусалимска Општина
1990, 378,200, 131,800, 14,400, 524,400, Ерусалимска Општина
1995, 417,100, 182,700, 14,100, 617,000, Ерусалимска Општина
1996, 421,200, ?, ?, 602,100, Ерусалимска Општина
2000, 448,800, ?, ?, 657,500, Ерусалимска Општина
2004, 464,500, ?, ?, 693,200, Ерусалимска Општина
2005, 469,300, ?, ?, 706,400, Ерусалимска Општина
***
1 Преглед на популација
Денеска во Ерусалим живеат повеќе етнички и религиозни жители, вклучувајќи: европски евреи, мизрахими, африкански евреи, христијански ерменци, муслимански ерменци, муслимански арапи, протестански арапи, грчки православни арапи, сириски православни арапи и коптски православни араби.
Главната разновидност од многубројните етнички народи кои живеат во денешен Ерусалим се должи на многубројните борби, миграции, асимилации на местното население во градот.
2 Популацијата денес
Според пописот од 24 мај 2006 година, ерусалим брои 724 000 жители, од кои 65% се евреи, 32% муслимани, и 2% христијани.
Кошице

Кошице (словачки: Košice) — град во источна Словачка. Градот се наоѓа на реката Хорнад во близина на Оре планините. Кошице е втор по големина град во Словачка со 235.000 жители. Кошице е центар на регионот Кошице.
1 Збратимени градови
Кошице е збратимен со:
2 Галерија
3 Поврзано
* Градови во Словачка
Папа Лав VI

Лав VI (лат. Leo PP. VI; ? - декември 928) — римски папа од мај до декември 928. Седнал на папската столица, благодарение на наклонетоста на Марозија. Кон римската црква, ја присоединил Далмација. Малку подоцна бил отруен.
Папа Ландон

Ландон (лат. Lando PP.; ? - февруари 914) — римски папа од јули 913 до февруари 914. Бил папа во периодот на порнократијата. Не го сменил своето име, кога седнал на папската столица. За неговите активности, многу малку е познато. Се смета дека, тој бил избран за папа, благодарение на неговите влијателни другари.
Ефтим Методиев Ефтимов

Ефтим Методиев Ефтимов е роден на 21 февруари 1938 година во селото Микрево, Пиринска Македонија, Бугарија. Поради неговото јавно изјавување дека се чувствува Македонец и поради тоа што првородната ќерка ја именувал „Македонка“ е бркан од агенти на Државна безбедност (ДС) и Народна милиција, уапсен во Благоевград и осуден. 1965-1966 година одлежал затворска казна во Стара Загора. По излегувањето од затвор сè до 1978 година е под надзор на бугарската полиција. Тогаш бега во Берово, Социјалистичка Република Македонија. Разочаран дека таа федеративна република не е самостојна македонска држава преку Липица и Трст имигрира во Австралија. Автор на 5 книги со наслов „Македонија-икона на вечниот живот“.
Папа Лав VII

Лав VII (лат. Leo PP. VII; ? - 13 јули 939) — римски папа од 3 јануари 936 до 13 јули 939. Тој бил папа во периодт на порноратијата. Го поддржувал развојот на манастирите. Тој го благословил архиепископот Фридрих од Германија.
Папа Стефан VII

Стефан VII (лат. Stephanus PP. VII; ? - февруари 931) — римски папа од декември 928 до февруари 931. Тој бил папа во периодот на порнократијата. Најверојатно станал папа, уште во последните денови од животот на папата Јован X. Се мислел дали да го отвори спорот околу папата Формоз. Најверојатно бил убиен.
Папа Јован X

Јован X (лат. Ioannes PP. X; ? - 928) — римски папа од март 914 до мај 928. Станал папа, благодарение нљ тоа што успеал да ја воодушеви Теодора, сопругата на грофот Теофилакт од Тоскана. Успеал да ги обедини италијанските кнезови, во борба против Арабјаните, а добил и помош од Византија, што резултирало со победа во Битката кај Гариљано (916). По смртта на теодора, тој се спријателил и со нејзината ќерка Марозија. Јован се стремел дури да завладее со Рим, но Марозија, за тоа му кажала на својот спопруг, грофот Гвидо од Тоскана, кој наредил папата да биде затворен, каде што бил задушен. Тој, исто така, бил папа од периодот на порнократијата.
Папа Јован XI

Јован XI (лат. Ioannes PP. XI; 910 - декември 935) — римски папа од март 931 до декември 935. Тој бил вонбрачен син на папата Сергиј III и Марозија. Благодарение на неговата мајка, на престолот седнал многу млад. ЗАедно со неа, тој бил затворен каде и умрел.
Папа Стефан VIII

Стефан VIII (лат. Stephanus PP. VIII; ? - октомври 942) — римски папа од 14 јули 939 до октомври 942. Тој бил папа во периодот на порнократијата. Тој бил Германец, кој живеел во Рим. Бил доведен на папската столица, благодарение на Алберих II Сполетски.
Црква „Св. Климент Охридски“ - Скопје

Соборен архиепископски храм на Македонската православна црква „Свети Климент Охридски“ — црква во Скопје и најголем соборен храм на Македонската православна црква денес.
1 Историја
Камен-темелникот е поставен на 23 април 1972 година, по проект на архитектот Славко Брезоски. Изградбата ја раководел Генадиј Бужароски. Таа била осветена на 12 август 1990 година, по повод 1150 годишнината од раѓањето на патронот, св. Климент Охридски, во времето на Архиепископот Охридски и Македонски Господин Господин Гаврил.
Во дворот на Соборниот храм на 12 август 2007 бил поставен споменикот на архиепископот Господин Господин Доситеј, првиот поглавар на возобновената Македонска православна црква. Споменикот е висок околу два метра, а архиепископот Доситеј е претставен во природна големина. Се наоѓа во дворот на црквата од јужната страна. Споменикот е донација од скопскиот градоначалник Трифун Костовски, а го изработил академик Томе Серафимовски. Македонската православна црква го поставила овој споменик во чест на 8 декември — православниот празник на Св. Климент.
2 Архитектура
Црквата е од видот ротонда, со димензии 36 x 36 м. и се состои од само од куполи и лакови, под кои е опфатена површина од околу 1.000 м<sup>2</sup>. На тој простор може да бидат собрани речиси 6000 верници. Главната црква му е посветена на Св. Климент Охридски, а долната црква на Богородица. Од капелите, едната им е посветена на римскиот император Константин и императорката Елена, а другата на светиот маченик Мина. Кога ќе се влезе во внатрешноста на црквата, особено внимание привлекува иконостасот што е направен од дабово дрво. Основен мотив на резбата е флората — лозови листови, афионови булки и желади. Димензиите на иконостасот се 19,5 м во должина и 12,5 м во висина. Иконите што се сместени во него се насликани од Ѓорѓи Даневски и Спасе Спирковски.
Никодим Царкњас кога бил свештеник во селото. Изгледот е вдахнат од „Св. Климент Охридски“ во Скопје.
Под централната купола се наоѓа 3,5 м високиот архиепискописки престол. Двата стола спроти него се високи по 2 м и според каноните, се наменети за световниот владетел и неговата сопруга.
Средишната купола е со површина од 650 м<sup>2</sup>. Фреските се дело на академскиот сликар Јован Петров со соработниците. Првпат во светот Исус Христос е насликан на површина од 70 м<sup>2</sup>, при што пречникот на едно око му е 1,5 м. Отстапувањето од каноните е тоа што пророците, наместо во стоечка положба се насликани во седечка положба. Второ отстапување од црковните канони е што се оставени големи прозорци. За да се одбегне големо количество светлина поставен е кристален плексиглас, што во зависност од аголот под кој паѓа светлината создава преливи на бои.
Чарлс Камерон

Чарлс Камерон (|Charles Cameron; – ) бил шкотски архитект кој го вовел Адамовскиот стил во руската архитектура.
За неговата младост во Европа се знае малку, освен дека учел во Италија и Франција. Откога ја прочитала неговата книга на тема римски бањи, Катерина Велика го повикала во Русија да ја преуреди нејзината летна резиденција во Царское Село. Во истото место ја проектирал и таканаречената „Камеронова галерија“ со Ахатните соби, Висечките градини и Студената бања. Во овие градби, Камерон вешто ја репродуцијал разнобојната декорација на јавните римски бањи. Неговата единствена значајна црква е Софиската (Вознесенска) катедрала. За идниот цар Павле I изградил пространа резиденција, наречена Павловски дворец (Павловск), со помалку едноставна надворешност, но заслепувачки раскошен и лускузен однатре. Во периодот од 1799–1803 го обновил Разумовскиот дворец во Батурин, Украина.
1 Поврзано
* Павловски дворец
* Храм на пријателството (Павловск)
Папа Агапит II

Агапит II (лат. Agapetus PP. II; ? - октомври 955) — римски папа од 10 мај 946 до декември 955. Тој бил папа во периодот на порнократијата. Побарал помош од германскиот крал Отон I против Беренгар II. Бил загрижен за ширењето на христијанството во северна Европа.
Сомнеж (филм)

Сомнеж (англиски: ''Doubt'') е американски драма – филм на Џон Патрик Шенли од 2008 година. Филмот е адаптација на истоимената драмска претстава. Напишана од Џон Патрик Шенли, а продуцент е Скот Руди. Во глумецската екипа се појавуваат Мерил Стрип, Филип Симор Хофман, Ејми Адамс и Виола Дејвис. Светската премиера на филмот била на 25 декември 2008 година.
1 Синопсис
Во 1964 година, харизматичниот свештеник отец Брендан Флин (го игра Филип Сејмор Хофман) се обидува да внесе промени во правилата на католичкото училиште, каде што директорка е сестрата Алојзиус Бувие (ја игра Мерил Стрип). Таа верува дека правилниот начин на воспитување е со строгата дисциплина и всадувањето страв кај учениците. Почнуваат политички промени, кои секаде се прифаќаат, а во училиштето е примен првиот црн ученик Доналд Милер (го игра Џозеф Фостер). Но, кога сестрата Џејмс (ја игра Ејми Адамс) наивно ќе ѝ ги каже своите сомнежи на сестра Алојзиус, дека отецот Флин премногу внимание му посветува на Доналд, таа започнува со опасна битка решена да ја открие вистината и да го избрка Флин од училиштето. Без трошка морал и решена по секоја цена да ја истера работата до крај, истовремено и да го уништи отецот Флин, сестра Алојзиус прави сè што може. Но, нејзината лична борба постепено зазема поголеми размери и се заканува да донесе непријатни последици.
2 Награди и номинации
2.1 66 издание на Златен Глобус
* Номинација за најдобра главна глумица во драма: (Мерил Стрип)
* Номинација за најдобар спореден глумец во драма: (Филип Сејмур Хофман)
* Номинација за најдобра споредна глумица во драма: (Ејми Адамс)
* Номинација за најдобра споредна глумица во драма: (Виола Дејвис)
* Номинација за најдобро сценарио за драма: (Џон Патри Шенли)
Група за истражување на филогенијата на скриеносемените растенија

Групата за истражување на филогенијата на скриеносемените растенија (англиски: ''Angiosperm Phylogeny Group'' или скратено ''APG'') е здружение формирано од две меѓународни групи на ботаничари-систематичари, чија цел е воспоставување на консензус во однос на систематиката на цветните (скриеносемени) растенија која би ги рефлектирала сродните односи помеѓу цветниците засновани на истражувањата во молекуларната систематика. Од оваа соработка произлегоа два документа, и тоа 'APG I (1998)' и 'APG II (2003)'. Тие се создадени како резултат на несогласувањата кои постојат во постарите класификации на растителниот свет (како системите на Кронквист од 1981, потоа на Торн од 1992 и 2001 и на Тахтаџјан од 1997).
Меѓу поважните организации кои учествуваат во истражувањата се:
* Шведска кралска академија на науките (Шведска)
* Упсалски универзитет (Шведска)
* Кралски ботанички градини, Кју (Велика Британија)
* Универзитет на Мериленд (САД)
* Универзитет на Флорида (САД)
* Ботаничка градина на Мисури (САД)
Син (бог)

Син (акадски: ''Sîn'', ''Suen'') или Нана (сумерски: ''Nanna'') е сумерски бог од Месопотамската митологија. Тој бил бог на месечината и син на Енлил и Нинлил. Негов град бил Ур. Името „Нана“ на сумерски јазик значи „просветител“.
1 Поврзано
* Месопотамска митологија
* Старосемитска религија
* Зигурат
* Синајска Гора, најверојатно наречена според ова божество